google/wiki40b huggingface dataset:
सीहोर ज़िला

आदर्श स्थल

भारत में स्थित चार स्वयं-भू चिंतामन गणेश मंदिर में से एक अति प्राचीन विक्रमादित्य कालीन ऐतिहासिक श्री चिंतामन सिद्ध गणेश मंदिर सीहोर में स्थित है। यह मंदिर सीहोर के वायव्य पश्चिम-उत्तर कोण में स्थित है जो कि शुगर फैक्ट्री से पश्चिम में लगभग एक किलोमीटर दूरी पर गोपालपुर में स्थित है।
2000 वर्ष पूर्व उज्जैन के सम्राट विक्रमादित्य परमार वंश के राजा ने मंदिर का निर्माण कराया था। मंदिर में स्थापित श्रीगणेश जी की मूर्ति खड़ी हुई है। मूर्ति जमीन के अंदर आधी धंसी हुई है, इसलिए आधी मूर्ति के ही दर्शन होते हैं। यह स्वयंभू प्रतिमा है। इस मंदिर का निर्माण विक्रम संवत् 155 में महाराज विक्रमादित्य द्वारा गणेशजी के मंदिर का निर्माण श्रीयंत्र के अनुरूप करवाया गया था।
राजा विक्रमादित्य के पश्चात मंदिर का जीर्णोद्धार एवं सभा मंडप का निर्माण बाजीराव पेशवा प्रथम ने करवाया था। शालीवाहन शक, राजा भोज, कृष्ण राय तथा गौंड राजा नवल शाह आदि ने मंदिर की व्यवस्था में सहयोग किया। नानाजी पेशवा विठूर आदि के समय मंदिर की ख्याति व प्रतिष्ठा में वृद्धि हुई है।
डेढ़ सौ साल पहने नहीं लगता था मंदिर में ताला
चिंतामन सिद्ध गणेश जी होने से एवं 84 सिद्धों में से अनेक तपस्वियों ने यहां सिद्धि प्राप्त की है। बताया जाता है कि गणेशजी के मंदिर में विराजित गणेशजी की प्रतिमा की आंखों में हीरे जड़े हुए थे। 150 वर्ष पूर्व तक मंदिर में ताला नहीं लगाया जाता था तब चारों ने मूर्ति की आंखों में लगे हीरे चोरी कर लिए गए थे तथा गणेशजी की प्रतिमा की आंखों में से 21 दिन तक दूध की धारा बही थी।
तब भगवान गणेशजी ने पुजारी को स्वप्र देकर कहा कि में खंडित नहीं हुआ हूं। तुम मेरी आंखों में चांदी के नेत्र लगवा दो। तभी से भगवान गणेश की आंखों में चांदी के नेत्र लगाए गए हैं। इस दौरान विशाल यज्ञ का आयोजन किया तथा जन-जन में उनके प्रति आस्था बढ़ी।
चतुर्थी पर लगता है भव्य मेला। 
फलस्वरूप गणेशजी के जन्म उत्सव के उपलक्ष्य में यहां तभी से मेला आयोजित किया जाने लगा जो कि निरंतर प्रतिवर्ष गणेश जन्मोत्सव के दौरान लगता है। ऐतिहासिक चिंतामन गणेश मंदिर पर प्रदेश भर से श्रद्धालु अपनी मनोकामनाएं लेकर पहुंचते हैं।
मान्यता अनुसार श्रद्धालु भगवान गणेश के सामने अरदास लगाकर मंदिर की दीवार पर उल्टा स्वास्तिक बनाते हैं और मन्नत पूर्ण होने के पश्चात सीधा स्वास्तिक बनाते हैं। चिंतामन गणेश मंदिर पर प्रतिवर्ष गणेश चतुर्थदशी के दौरान दस दिवसीय भव्य मेले का आयोजन किया जाता है। जिसमें प्रतिदिन हजारों की संख्या में श्रद्धालु पहुंचकर भगवान गणेश के दर्शन करते हैं। यहां पर भोपाल, इंदौर, शाजापुर, विदिशा, होशंगाबाद, रायसेन सहित प्रदेश के बाहर से भी श्रद्धालु दर्शन करने पहुंचते हैं।
अनिल देवगन

अनिल देवगन अभिनेता अजय देवगन के भाई, वीरू देवगन के बेटे और अभिनेत्री काजोल के देवर हैं। अनिल देवगन ने निर्देशन में भी हाथ आजमाया है और अपने भाई को उन्होंने दो फ़िल्मों में निर्देशित किया है: राजू चाचा और ब्लैकमेल।
उन्होंने 2000 में निर्देशक के रूप में अपनी शुरुआत करने से पहले निर्देशक सुनील अग्निहोत्री, अनीस बज़्मी और राज कँवर के साथ कई फिल्मों में सहायता की। वह शादीशुदा हैं और उनका एक बेटा है।
पार्श्वगायक

पार्श्वगायक ऐसे गायक को कहा जाता है जो कि पर्दे के पीछे से गायन की भूमिका निभाता है तथा जिसकी गाये गीत को अन्य किसी अभिनेता पर फिल्माया जाता है। हिन्दी फिल्मों के अधिकतर गायक पार्श्वगायक ही होते हैं। दूसरी ओर हॉलीवुड तथा अन्य यूरोपीय देशों में पार्श्वगायन की परम्परा अपेक्षाकृत रूप से कम है। वहाँ अधिकतर गायक पर्दे के सामने या फिर लाइव प्रस्तुति देते हैं।
आरोग्यवर्धिनी

आरोग्यवर्धिनी एक आयुर्वेदिक औषधि है। यह कोलेस्ट्रॉल वृद्धि में लाभदायक होती है।
भारतीय विधिक मापविज्ञान संस्थान

भारतीय विधिक मापविज्ञान संस्थान (अंग्रेज़ी: Indian Institute of Legal Metrology) भारत के झारखण्ड राज्य की राजधानी रांची से ११ किलोमीटर दूर कांके में स्थित है। इसका कुल क्षेत्रफल १७ एकड़ है।
भारत में मीट्रिक प्रणाली लागू होने से पहले ही बाट व माप के प्रशिक्षण के लिये एक प्रशिक्षण संस्थान की आवश्यकता समझी गयी, जिसके लिये बिहार व महाराष्ट्र सरकार सबसे पहले आगे आये और अपने प्रवर्तन अधिकारियों को प्रशिशण देना प्रारंभ किया, जिससे देश में मानकों में समानता रहे व उपभोक्ता के अधिकारों का संरक्षण हो सके।
इसके बाद १९६२ में बिहार सरकार ने पटना में 'आल इन्डिया ट्रेनिग इन्सटिट्यूट फोर वेटस ऐन्ड मेसर्स' नाम से एक प्रशिक्षण संस्थान की स्थापना की, जिसे १ जनवरी १९७० को भारत सरकार द्वारा पूर्ण रूप से अधिग्रहीत कर लिया गया। इस संस्थान को जर्मन सरकार के सलाहकारों की सलाह पर राँची स्थानान्तरित किया गया व इसे इसका वर्तमान नाम दिया गया।
माधवप्रसाद घिमिरे

माधवप्रसाद घिमिरे (जन्म 22 अक्टूबर, 1919) नेपाली भाषा के कवि, साहित्यकार एवं गीतकार हैं। वे नेपाल के राष्ट्रकवि हैं। नवमंजरी (संवत १९९४), घामपानी (संवत २०१०), नयाँ नेपाल (संवत २०१३), किन्नर-किन्नरी (संवत २०३३) आदि उनके प्रमुख कवितासंग्रह हैं।
एन॰ रंगास्वामी

एन॰ रंगास्वामी (जन्म: 4 अगस्त 1950) भारतीय राजनीतिज्ञ हैं। यह पुडुचेरी के 9वें मुख्यमंत्री भी रह चुके हैं। इनका मुख्यमंत्री के रूप में कार्यकाल 16 मई 2011 से 5 जून 2016 तक रहा।
नोय़ाखाली सदर उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। चट्टग्राम विभाग में, जनसांख्यिकीक रूप से, इस्लाम के अनुयाई, आबादी के औसतन ८६.९८% है, जबकि शेष जनसंख्या प्रमुखतः हिन्दू धर्म की अनुयाई है, तथा, चट्टग्राम विभाग के पार्वत्य इलाकों में कई बौद्ध जनजाति के लोग निवास करते हैं। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिति

नोय़ाखाली सदर उपजिला बांग्लादेश के दक्षिण-पूर्वी भाग में, चट्टग्राम विभाग के नोय़ाखाली जिले में स्थित है।
सतीश कौशिक

व्यक्तिगत जीवन

सतीश कौशिक का जन्म 13 अप्रैल 1956 (आयु 59),को महेंद्रगढ़ जिले में हुआ था।
जीवनसाथी: शशि कौशिक
बच्चे: वंशिका कौशिक, शानू कौशिक
शिक्षा: राष्ट्रीय नाट्य विद्यालय (1978), अधिक
पुरस्कार: फ़िल्मफेयर पुरस्कार - सर्वश्रेष्ठ परफॉरमेंस इन ए कॉमिक रोल,
हू याओबांग

हू याओबांग (२० नवंबर १९१५ - १५ अप्रैल १९८९) पीपुल्स रिपब्लिक ऑफ चाइना के एक उच्च पदस्थ अधिकारी थे। वो १९८१ से १९८७ तक चीन की कम्युनिस्ट पार्टी के शीर्ष पद पर रहे। पहली बार १९८१ से १९८२ तक अध्यक्ष, फिर १९८२ से १९८७ तक महासचिव रहे। हू १९३० के दशक में चीनी कम्युनिस्ट पार्टी में शामिल हुए।
अब्दुल हाफ़िज़ मोहम्मद बरकतउल्ला

मोहम्मद बरकतुल्ला, जिन्हें मौलाना बरकतुल्लाह (सी .7 जुलाई 1854 - 20 सितंबर 1 9 27) भारत के राष्ट्रीय आंदोलन के बड़े नेता, क्रांतिकारी और ग़दर पार्टी के लीडर थे। 
बरकातुल्ला का जन्म 7 जुलाई 1854 को मध्य प्रदेश के भोपाल में हुआ था। अमरीका, योरप, जर्मनी, अफगानिस्तान, जापान और मलाया में भारतियों बीच उन्होंने अँगरेज़ साम्राजयवाद के विरुद्ध बगावत की चिंगारी भरी और विश्व के बड़े नेताओं से हिंदुस्तान में आज़ादी की लड़ाई के लिए मदद मांगी। भारत की स्वतंत्रता के लिए प्रमुख समाचार पत्रों में अग्निमय भाषण और क्रांतिकारी लेखन के साथ। वह भारत को स्वतंत्र देखने के लिए जीवित नहीं रहे. 1988 में, भोपाल विश्वविद्यालय का नाम बदलकर बरकतुल्ला विश्वविद्यालय [1] रखा गया था।

परिचय

मौलाना बरकतुल्ला ने भोपाल के सुलेमानिया स्कूल से अरबी, फ़ारसी की माध्यमिक और उच्च शिक्षा प्राप्त की थी। मौलाना ने यहाँ से हाई स्कूल तक की अंग्रेज़ी शिक्षा भी हासिल की। शिक्षा के दौरान ही उसे उच्च शिक्षित अनुभवी मौलवियों, विद्वानों को मिलने और उनके विचारों को जानने का मौका मिला। शिक्षा ख़त्म करने के बाद वह उसी स्कूल में अध्यापक नियुक्त हो गए । 
यही काम करते हुए वह शेख़ जमालुद्दीन अफ़्ग़ानी से काफ़ी प्रभावित हुए। शेख़ साहब सारी दुनिया के मुसलमानों में एकता और भाईचारों के लिए दुनिया का दौरा कर रहे थे। मौलवी बरकतुल्ला के माँ
-बाप की इस दौरान मौत हो गई। अकेली बहन का विवाह हो चुका था। अब मौलाना ख़ानदान में एकदम अकेले रह गए। उस ने भोपाल छोड़ दिया और बंबई गए। वह पहले खंडाला और फिर बंबई में ट्यूशन पढ़ाने से अपनी अंग्रेज़ी की पढ़ाई भी जारी रखी। 4 साल में अंग्रेज़ी की उच्च शिक्षा हासिल कर ली थी और 1887 में वह आगे वाली पढ़ाई के लिए इंग्लैंड चले गए।

आज़ाद हिन्दुस्तानी हकूमत

1915 में तुर्की और जर्मन की सहायता से अफ़ग़ानिस्तान में अंग्रेज़ों के ख़िलाफ़ चल रही ग़दर लहर में भाग लेने के वास्ते मौलाना बरकतउल्ला अमेरिका से काबुल, अफ़ग़ानिस्तान में पहुँचे। 1915 में उन्होंने मौलाना उबैदुल्ला सिंधी और राजा महेन्द्र प्रताप सिंह से मिल कर प्रवास में भारत की पहली निर्वासित (आरज़ी) सरकार का एलान कर दिया। राजा महेन्द्र प्रताप सिंह इस के पहले राष्ट्रपति थे और मौलाना बरकतुल्ला इस के पहले प्रधान मंत्री।
काबुल में स्थापित इस सरकार का मक़सद उत्तर से हमला कर भारत से अंग्रेज़ों को भगाना था मगर प्रथम विश्व युद्ध छिड़ गया और इसलिए प्लान कामयाब न हुआ. मगर ग़दर पार्टी की जलाई चिंगारी ने ही इतने क्रांतिकारी पूरी दुनिया में पैदा किये कि आगे राष्ट्रीय आंदोलन में मलाया से ले कर कनाडा तक हर जगह निर्वासित भारतीय में देशभक्ति की भावना जाग गयी।
पारसमणि दङ्गाल

पारसमणि दंगाल सिक्किम के युवा पत्रकार और साहित्यकार है। इनका जन्म पूर्वी सिक्किम के पाण्डाम गाँव में 5 जुलाई 1982 में हुआ। पारसमणि दंगालले कलेज जीवन में ही पत्रकारिता शुरु की थी। वे सिक्किम लोकप्रिय नेपाली दैनिक समय दैनिक का सम्पादक रह चुके हैं। नेपाली साहित्य में उपन्यासकार, कहानीकार एवं समालोचक के रूप में प्रसिद्ध दंगाल के कृतियों में आर्तव (2003) खण्डकाव्य, लक्ष्यतिर (2006) उपन्यास, भाषा साहित्य (2008) साहित्य सिद्धान्त आदि पुस्तकें प्रकाशित हैं। अनेक सामाजिक, साहित्यिक संगठनों से जुड़े हुए दंगाल के सम्पादन किए हुए पत्रिकाएँ और पुस्तकें भी है।
बेलाराही

बेलाराही, बिहार के एक गांव के तौर पर जाना जाता है, लेकिन सरकारी रिकॉर्ड के मुताबिक ये शहरी क्षेत्र है जो मधुबनी जिले में अवस्थित है। झंझारपुर प्रखंड और अनुमंडल के तहत ये इलाका आता है। बेलाराही में कायस्थों की जनसंख्या सबसे ज्यादा है, लेकिन इसके अलावा दूसरी जाति और समुदाय के लोग भी यहां निवास करते हैं। इस गांव की पहचान पढ़े-लिखे यानी विद्वानों के तौर पर है। अनुमंडल और प्रखंड मुख्यालय बिल्कुल पास में होते हुए भी बेलाराही गांव विकास के मामले में काफी पीछे रहा है। यहां के जनसेवक चाहे वो विधायक हों या फिर सांसद उन्होंने सदा इस गांव को विकास के मामले में नजरअंदाज ही किया है। 80 के दशक में यहां लोगों ने बिजली का दर्शन तो किया, लेकिन आज के वक्त में भी लोगों को मिट्टी के तेल पर आश्रित रहना पड़ता है, क्योंकि बिजली कनेक्शन तो है जरूर, लेकिन बिजली गाहे-बगाहे ही आती है। सड़क के नाम पर 90 के दशक में खरंजा का निर्माण कराया गया, बाद में कुछ रास्तों को ढलाई के जरिए पक्का किया गया, लेकिन हालात ठीक नहीं हैं। जगह-जगह टूटी-फूटी सड़कें मिलती हैं, चाहे वो खरंजा हो या फिर पक्की सड़कें। शिक्षा के नाम पर महज एक सरकारी स्कूल है जहां संभ्रांत परिवार के लोग अपने बच्चे को नहीं पढ़ाना ही बेहतर मानते हैं, वजह है शिक्षा और माहौल पर समुचित ध्यान नहीं देना। पहले यहां एक पब्लिक स्कूल भी हुआ करता था, लेकिन वो अब बीते जमाने की बात हो चुकी है। लिहाजा गांव में बच्चों को अच्छी शिक्षा के लिए झंझारपुर का रुख करना पड़ता है जहां कुछ मान्यता प्राप्त और कुछ गैर मान्यता प्राप्त पब्लिक स्कूल मौजूद हैं।
बेरिंग जलसन्धि

बेरिंग की खाड़ी, उत्तरपूर्वी एशिया और उत्तर पश्चिमी उत्तर अमेरिका को पृथक करने वाली एक खाड़ी है। यह खाड़ी दोनों महाद्वीपों को लगभग ८०० किमी के समुद्री फैलाव से जोड़ती है।
उतरी प्रशांत महासागर को बेरिग सागर से अलग करती है। अंतर्राष्ट्रीय तिथि रेखा के समांतर बेरिंग जलसंधि स्थित है। यह रूस व आलास्का को अलग करती ह।
मौलिक बल

मौलिक बल (fundamental force):- प्रकृति में चार मौलिक बल पाये जाते हैं जिसमें गुरुत्वीय और विद्युत चुंबकीय बल से साधारणतया हम परिचित है। पर दो नये बल, सशक्त बल और दुर्बल बल का परिचय नाभकीय स्तर पर होता है। जब दो प्रोटॉन एक दूसरे के सम्पर्क में आते हैं तो वे प्रकृति के सभी चारो बलो का अनुभव करते हैं। दुर्बल बल बीटा-क्षय को संचालित करते हैं और न्यूट्रीनो को नाभिक से बांधकर रखते हैं। सशक्त बल जिसे प्रायः नाभकीय बल कहा जाता है वास्तव में क्वार्को को आपस में बांधकर बेर्यॉन (तीन क्वार्क) और मेसॉन (एक क्वार्क + एक एन्टी क्वार्क) बनाते हैं। इसी तरह इलेक्ट्रॉन नाभिक से विद्युत चुंबकीय बल से जुड़ा होता है। गुरुत्वीय बल का सीधा संबंध द्रव्यमान से है। दो कणो के बीच गुरुत्वीय बल दोनो कणो के द्रव्यमान और बीच की दूरी पर निर्भर करता है। गुरुत्वीय और विद्युत चुंबकीय बल की सीमा अनंत होती है पर दूरी के साथ इसकी ताकत घटती जाती है। सशक्त और दुर्बल बल की सीमा अत्यंत सीमित होती है।

बाहरी कड़ियाँ

मूलभूत कण और मूलभूत बल
जलालाबाद (शाहजहाँपुर)

इतिहास

१९८८ के शाहजहाँपुर डिस्ट्रिक्ट गजेटियर के पृष्ठ १२ पर दिये गये प्रमाणोंके अनुसार जलालाबाद स्थित जमदग्नि आश्रम तथा उससे आधे मील दूर रामताल के समीप परशुराम के मन्दिर में परशुराम का फरसा आज भी देखा जा सकता है। इसी नगर का अति प्राचीन तिकोला देवी मन्दिर द्वापर कालीन बताया जाता है। प्रचलित जनश्रुति के अनुसार पाण्डवों ने अज्ञातवास के समय अपने कुछ दिन यहाँ पर रहकर बिताये थे।

भौगोलिक स्थिति

भारत के मानचित्र पर जलालाबाद की स्थिति 27.12°N 79.78°E है। यह समुद्र तल से 133 मीटर (436 फुट) की ऊँचाई पर स्थित है।

साँख्यकीय आँकडे

भारतवर्ष की वर्ष 2001 की जनगणनाके अनुसार इस नगर में कुल जनसंख्या के 53% पुरुष व 47% स्त्रियाँ थीं। यहाँ की औसत साक्षरता दर 50% थी जो उस समय के राष्ट्रीय औसत 59.5% से कम थी। पुरुषों में यह दर 58% और स्त्रियों में 42% थी। कुल जनसंख्या का 18% उन बच्चों का था जो 6 वर्ष से कम आयु के थे।

व्यापारिक सम्भावनायें

लखनऊ, कानपुर तथा बरेली महानगरों के मध्य बसे होने के कारण यह नगर पश्चिमी व पूर्वी उत्तर प्रदेश को सडक मार्ग से सीधा जोडता है। समीपवर्ती शहर फर्रुखाबाद होने से इसका महत्व और भी बढ जाता है क्योंकि फर्रुखाबाद में आलू की उपज प्रचुर मात्रा में होती है। यदि यहाँ पर मेगा फूड पार्क स्थापित हो जाये तो किसानों की मौज आ जाये। गेहूँ व चावल के अतिरिक्त आम व अमरूद के उत्पादन का सीधा लाभ उन्हें मिल सकता है।.

नदियाँ

गंगा, रामगंगा, बैगुल एवं खदरी - ये चार नदियाँ इसके भौगोलिक क्षेत्र से होकर गुजरती हैं।

पेट्रोल पम्प

यहाँ पर भारतीय तेल कम्पनी इण्डियन आयल के तीन तथा बहुराष्ट्रीय कम्पनी एस्सार का एक अधिकृत पेट्रोल पम्प है।
1) Mohan filing station, Gunara Mod
2) Kanti filing station, Baraily Road
3) Kargil shahid Ramesh chandra filing station

ऐतिहासिक कालेज

सुप्रसिद्ध कांग्रेसी नेता व स्वतन्त्रता सेनानी प्रेमकृष्ण खन्ना ने अपने घनिष्ठ मित्र और क्रान्तिकारी आन्दोलन के सूत्रधार पं० राम प्रसाद 'बिस्मिल' के विचारों से प्रेरणा प्राप्त कर आजीवन अविवाहित रहने का संकल्प लिया और अपने जनपदीय कार्यक्षेत्र शाहजहाँपुर में आधा दर्जन प्रकल्प खडे कर दिये जिनमें सबसे पहला प्रकल्प - काकोरी शहीद इण्टर कालेज जलालाबाद इसी नगर में स्थापित हुआ था। 
.
ऊमेओ की पुरानी जेल

इतिहास

ऊमेओ की पुरानी जेल ऐसी 20 जेलों में से एक है जिनके वास्तुकार थियोडोर अंकारसवार्ड थे, जो 1855-1877 में फोंगवोरदस्तेलेसन के वास्तुकार थे।

होटल

2007-2008 में इस इमारत को एक होटल में बदल दिया गया जिसमें 23 एक बैड वाले कमरे, 2 परिवारिक कमरे और 1 डबल रूम के साथ-साथ 50 व्यक्तियों की मीटिंग के लिए एक कान्फरंस हाल भी है।
मुद्रास्फीति

मुद्रास्फीति को नियन्त्रित करने के उपाय

मुद्रास्फीति को नियंत्रित करने के लिए निम्नलिखित उपाय अपना सकते हैः
अत्याचार

अत्याचार एक हिन्दी भाषा का शब्द है जिसका अर्थ किसी व्यक्ति अथवा प्राणी पर नृशंसता से किये गये उत्पीड़न के कार्य से सम्बंधित है।
क्राइस्ट चर्च कॉलेज, कानपूर

इतिहास

क्राइस्ट चर्च कॉलेज, कानपुर, सबसे पुराना कॉलेज के सिटी(1866), वहन करती है एक ऐतिहासिक विरासत के सर्वोच्च शैक्षिक सेवा और मानकों.कॉलेज के रूप में शुरू किया एक S. P. G. मिशन स्कूल में 1840 के दशक के बच्चों को शिक्षित करने और उन है जो इसे चुना है । पहली बुलाया मिशन स्कूल, फिर क्राइस्ट चर्च स्कूल में, यह वृद्धि हुई है, में एक कॉलेज से संबद्ध करने के लिए पहली बार कलकत्ता विश्वविद्यालय 1866 में, तो करने के लिए इलाहाबाद विश्वविद्यालय में 1892 में, बाद में आगरा विश्वविद्यालय में 1927 में, और पिछले है, करने के लिए कानपुर विश्वविद्यालय (अब C. S. J. M.) विश्वविद्यालय में 1966.
धर्मवीर भारती

भाषा

परिमार्जित खड़ीबोली; मुहावरों, लोकोक्तियों, देशज तथा विदेशी भाषाओं के शब्दों का प्रयोग।

शैली

भावात्मक, वर्णनात्मक, शब्द चित्रात्मक आलोचनात्मक हास्य व्यंग्यात्मक।
निर्माण संहिता

निर्माण अन्य प्रयोग हेतु, निर्माण (बहुविकल्पी) देखें।
बड़े निर्माण परियोजनाओं में गगनचुंबी इमारतों, जैसे क्रेन आवश्यक हैं।
वास्तुकला और सिविल इंजीनियरिंग के क्षेत्रों में निर्माण एक प्रक्रिया है, जिसमें निर्माण या बुनियादी सुविधाओंका एकत्रीकरण किया जाता है। एकल गतिविधि से दूर, बड़े पैमाने पर निर्माण का अर्थ कई तरह के कार्य पूरे करना है। सामान्य रूप से काम का प्रबंध परियोजना प्रबंधक करता है और निर्माण प्रबंधक, डिजाइन इंजीनियर, निर्माण इंजीनियर या परियोजना वास्तुकार की देखरेख में संपन्न होता है।
परियोजना के सफल निष्पादन के लिए एक प्रभावी योजना बनाना आवश्यक है। उस खास बुनियादी सुविधाओं और डिजाइन के निष्पादन में जो लगे होते हैं, उन्हें अवश्य ही काम के पर्यावरण संबंधी प्रभाव सफल समयबद्धता, बजट बनाना, स्थल की सुरक्षा, सामग्रियों की उपलब्धता, निर्माण सामग्रियों व श्रमिकों के रख्ररखाव (लॉजिस्टिक), निर्माण में देर के कारण लोगों को होने वाली असुविधा, निविदा दस्तावेजों की तैयारी आदि का विचार करना चाहिए.अनुक्रम [छुपाएँ] १ निर्माण परियोजनाओं के प्रकार १.१ भवन निर्माण १.२ औद्योगिक निर्माण २ निर्माण प्रक्रिया २.१ डिजाइन टीम २.२ वित्तीय सलाहकार २.३ कानूनी विचार २.४ विशेषज्ञता का आदान-प्रदान २.५ अधिप्रापण या खरीद २.५.१ परंपरागत २.५.२ डिजाइन और निर्माण २.५.३ प्रबंधन प्रणालियों की खरीद ३ क्षेत्राधिकार वाले प्राधिकरण ४ निर्माण करियर ५ इतिहास ६ इन्हें भी देखें ७ संदर्भ ८ बाहरी लिंक्स
[संपादित करें] निर्माण परियोजनाओं के प्रकार
सामान्यत: निर्माण के तीन प्रकार हैं: भवन निर्माण भारी/सिविल निर्माण औद्योगिक निर्माण
प्रत्येक प्रकार की निर्माण परियोजना के लिए योजना बनाने, डिजाइन, निर्माण और परियोजना को आगे बढ़ाने के लिए एक अद्वितीय टीम की आवश्यकता होती है। [संपादित करें] भवन निर्माण
शीबा

शीबा हिन्दी फ़िल्मों की एक अभिनेत्री हैं।
चेरमन परुमल

चेरमन परुमल (मर जया ८२५) केरला का राजा था। वो सुन्दरमुर्थि नयनार का दोस्त था। इस् राजा तो एक् नायनमार सन्थ् था।
जननेन्द्रिय हर्पीज

लक्षण

एचएसवी-2 से पीड़ित अधिकांश व्यक्तियों को अपने संक्रमण की जानकारी ही नहीं होती है। वायरस संप्रेषण को 2 सप्ताह बाद ही पहला प्रकोप होता है और संकेत दिखाई पड़ते हैं। वे विचित्र रूप में दो से चार सप्ताह में ठीक हो जाते हैं लेकिन जननांग या गुदा में या उसके आसपास एक या दो फफोले रह जाते हैं। फफोले फूट जाते हैं और नरम फुंसिया रह जाती हैं जिन्हें ठीक होने में दो से चार सप्ताह लग जाते हैं। ऐसा पहली बार होता है। विचित्र रूप से दूसरा रोग फैलता दिखाई दे सकता है जो कि पहले रोग से कई सप्ताह या महीनों के बाद दिखाई देता है किंतु यह पहले की अपेक्षा कम गंभीर और कम अवधि का होता है। भले ही संक्रमण शरीर में लंबी अवधि के लिए बना रहे किंतु कुछ वर्षों की अवधि के दौरान फैलने वाले रोगों में कमी आ जाती है। अन्य संकेत और लक्षण फ्लू के लक्षणों की तरह होते हैं, जिनमें बुखार और सूजी ग्रंथियां शामिल हैं।

उपचार

ऐसा कोई इलाज नहीं है जिससे कि त्वचा रोग का उपचार किया जा सके, किंतु एन्टी वायरस दवाईयों के प्रयोग से दवाई प्रयोग की अवधि के दौरान इसे फैलने से रोका जा सकता है। इसके अतिरिक्त प्रतिदिन निरोधात्मक उपाय करने से लाक्षणिक त्वचा रोग से साथी को बचाया जा सकता है।

रोकथाम

यौन संचारित बीमारी (एसटीडी) से बचने का सबसे पक्का तरीका है कि संभोग न किया जाए या फिर ऐसे साथी के साथ आपसी एक संगी संबंध रखा जाए जिसे यह बीमारी नहीं है।
ब्रायन कोबिका

ब्रायन केण्ट कोबिका (जन्म: मई ३०, १९५५) रसायन विज्ञान में नोबेल पुरस्कार विजेता अमेरिकी प्रोफेसर हैं।
मोना घोष शेट्टी

डबिंग कैरियर

वह किशोर, युवा वयस्क और मध्यम आयु वर्ग के महिला पात्रों के लिए डबिंग करने में माहिर हैं। १५ से अधिक वर्षों तक उन्होंने कई प्रमुख महिलाओं की भूमिका के लिए हिंदी में डब किया है जैसे : कैमरून डियाज़, एंजेलिना जोली, केट बेकिंस्ले, कर्स्टन डंस्ट, हैल बेरी, झो सल्डाना, ड्रयु बैरीमोर, कैथरीन जीटा-जोन्स, जैकलिन फर्नांडीस, कैटरीना कैफ, दीपिका पादुकोण। वह अभी भी उन अभिनेत्रियों के लिए प्रमुख मान्यता प्राप्त हिंदी डबिंग और आवाज कलाकार है। शेट्टी टीवी विज्ञापनों के लिए भी डबिंग करती हैं जैसाकि उन्होंने एक भारतीय विमान सेवा के एक विज्ञापन के लिये किया है। उन्होंने हाल ही में यशराज स्टूडियो में नर्गिस फ़ख़री के २०११ की फ़िल्म "रॉकस्टार" के लिये डबिंग की।
छप्पर

कच्चे मकानों, झोपड़ियों आदि की उस छाजन को छप्पर (thatch) कहते हैं जो बाँसों, लकड़ियों तथा फूस की बनी होती है। किसी प्रकार का आवरण जो रक्षा के लिए ऊपर लगाया जाय, उसे भी छप्पर कहते हैं; जैसे-नाव पर का छप्पर। इसे संस्कृत में छत्त्वर, प्रकृत में छप्पर, बंगला में छापर, ओड़िया में छपर, गुजराती में छाप्रो, नेपाली में छाप्रो और मराठी में छप्पर के नाम से जाना जाता है।
रानीनगर उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। राजशाही विभाग में, जनसांख्यिकीक रूप से, इस्लाम के अनुयाई, आबादी के औसतन ८८.४२% है, जबकि शेष जनसंख्या प्रमुखतः हिन्दू धर्म की अनुयाई है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिती

रानीनगर उपजिला बांग्लादेश के पूर्वी भाग में, राजशाही विभाग के नओगाँ जिले में स्थित है।
जागर

जागर का मतलब होता है जगाना। उत्तराखण्ड तथा नेपाल के पश्चिमी क्षेत्रोँ में कुछ ग्राम देवताओँ की पूजा कि जाती है, जैसे गंगनाथ, गोलु, भनरीया, काल्सण आदि। बहुत देवताओँ को स्थानीय भाषा में 'ग्राम देवता' कहा जाता है। ग्राम देवता का अर्थ गांव का देवता है। अत: उत्तराखण्ड और डोटी के लोग देवताओँ को जगाने हेतु जागर लगाते हैँ।
जागर मन्दिर अथवा घर में कहीं भी किया जाता है। जागर "बाइसी" तथा "चौरास" दो प्रकार के होते हैँ. बाइसी बाईस दिनोँ तक जागर किया जाता है। कहीँ-कहीं दो दिन का जागर को भी बाईसी कहा जाता है। चौरास मुख्यतया चौधह दिन तक चलता है। पर कहिँ कहिँ चौरास को चार दिनोँ में ही समाप्त किया जाता है। जागर में "जगरीया" मुख्य पात्र होता है। जो रामायण, महाभारत आदी धार्मीक ग्रंथोँ की कहानीयोँ के साथ ही जीस देवता को जगाया जाना है उस देवता का चरित्र को स्थानीय भाषा में वर्णन करता है। जगरीया हुड्का (हुडुक), ढोल तथा दमाउ बजाते हुए कहानी लगाता है। जगरीया के साथ में दो तीन जने और रहते हैँ. जो जगरीया के साथ जागर गाते हैँ और कांसे की थाली को नगडे की तरह बजाते हैँ. जागर का दुसरा पात्र होता है "डंगरीया" (डग मगाने वाला) डंगरीया के शरीर में देवता चढता है। जगरीया के जगाने पर डंगरीया कांपता है और जगरीया के गीतोँ की ताल में नाचता है। डंगरीया के आगे चावल के दाने रखे जाते हैँ जिसे हाथ में लेकर डंगरीया और लोगोँ से पुछा गया प्रश्न का जवाफ देता है। कोही कोही डंगरीया आदमी का भुत भविष्य तथा वर्तमान सटिक बताते हैँ. जागर का तीसरा पात्र होता है स्योँकार (सेवाकार) स्योँकार उसे कहा जाता है जो अपने घर अथवा मन्दिर में जागर कराता है और जगरीया, डगरीया लगायत अन्य लोगोँ के लिए भोजन पानी का पुरा व्यवस्था करता है। जागर कराने से स्योँकार को इच्छित फल प्राप्ति का विश्वास किया जाता है।
मूर्तिदेवी पुरस्कार

मूर्तिदेवी पुरस्कार भारतीय ज्ञानपीठ समिति के द्वारा दिया जानेवाला प्रतिष्ठित साहित्य सम्मान है। पुरस्कार में दो लाख रूपए, प्रशस्ति पत्र, प्रतीक चिह्न और वाग्देवी की प्रतिमा दी जाती है। नीचे पुरस्कार प्राप्त करनेवालों की सूची है। इसके अतिरिक्त सी के नागराज राव, जयदेव तनेजा, कुबेरनाथ राय, शिवाजी सामन्त, श्यामाचरण दुबे, विद्यानिवास मिश्र, वीरेन्द्र जैन और विष्णु प्रभाकर को भी मूर्तिदेवी पुरस्कार प्रदान किया गया है।
चौधाना गाँव, खैर (अलीगढ़)

दर्शन स्थल

1- बारह ज्योतिर्लिंग शिव मन्दिर 2- पथवारी माता मन्दिर 3- भुमिया बाबा मन्दिर
सुनेत्रा गुप्ता

जीवनी

सुनेत्रा गुप्ता का जन्म कोलकाता, भारत हुआ था। उनहोंने जीव विज्ञान में प्रिन्स्टन विश्वविद्यालय से डिग्री और युनिवर्सिटी ऑफ़ लंडन से पी ऍच डी प्राप्त की थी।

विज्ञान के क्षेत्र में उपलब्धियाँ

गुप्ता युनिवर्सिटी ऑफ़ ऑक्स्फ़ोर्ड के प्राणि विज्ञान विभाग में मीमांसात्मक रोगशास्त्र की प्रोफ़ेसर हैं। वह यूरोपीय सलाहकार बोर्ड की सदस्या हैं।
उन्हें लंदन की जूलॉजिकल सोसायटी द्वारा वैज्ञानिक पदक से सम्मानित किया गया है और रॉयल सोसाइटी लंदन की और वैज्ञानिक अनुसंधान के लिए। उनहें रोज़लिण्ड फ्रेंकलिन पुरस्कार दिया गया। उनकी उपन्यासों को साहित्य अकादमी पुरस्कार और दक्षिणी कला साहित्य पुरस्कार के लिए चुना गया है। उनकी उपन्यासों को वोडाफोन क्रॉसवर्ड बुक अवार्ड के लिये नामांकित किया गया और ऑरेंज पुरस्कार के लिये भी प्रथम नामांकन सूची में भी उनपर विचार किया गया है।
.गुप्ता का चित्र प्रतिष्ठित रॉयल सोसाइटी की ग्रीष्मकालीन विज्ञान प्रदर्शनी में प्रमुख महिला वैज्ञानिकों जैसे मैडम क्यूरी के साथ जुलाई 2013 में रखा गया था।

एक लेखिका के रूप में उपलब्धियाँ

गुप्ता ने सबसे पहले अपनी उअपन्यासों को बंगाली में लिखा था। वह रवींद्रनाथ टैगोर की कविताओं की अनुवादक थीं। उन्होंने कई उपन्यास लिखे हैं जिनमें अक्टूबर 2012 में उनकी पाँचवीं उपन्यास सो गुड इन ब्लैक दक्षिण एशियाई साहित्य के डीएससी पुरस्कार के लिए प्रथम नामांकन सूचि में किया गया था।
शेफील्ड शील्ड 2018-19

प्रसारण

फॉक्स स्पोर्ट्स के नए फॉक्स क्रिकेट चैनल पर अंतिम प्रसारण लाइव के साथ, सभी शेफील्ड शील्ड नियमित सीज़न मैचों को क्रिकेट ऑस्ट्रेलिया की आधिकारिक वेबसाइट पर विशेष रूप से लाइव और मुफ्त में स्ट्रीम किया गया।